झापालाई ‘डेब्यु’ जितको खुसी
त्यसै भनिएको होइन, फुटबल मैदानमा मात्र खेलिन्न । झापा एफसीले नेपाल सुपर लिगमा मंगलबारको खेलअघि भाग्य बलियो होस् भनेर पूजापाठ गरेको थियो । त्यही पूजा गरेको फूल समर्थकहरूले खेलभर आ–आफ्नो टाउकोमा सिउरिरहे । सायद त्यसैले पनि झापाको कामना पूरा भएको छ ।
काठमाडौँ — त्यसै भनिएको होइन, फुटबल मैदानमा मात्र खेलिन्न । झापा एफसीले नेपाल सुपर लिगमा मंगलबारको खेलअघि भाग्य बलियो होस् भनेर पूजापाठ गरेको थियो । त्यही पूजा गरेको फूल समर्थकहरूले खेलभर आ–आफ्नो टाउकोमा सिउरिरहे । सायद त्यसैले पनि झापाको कामना पूरा भएको छ ।झापा (नीलो) र बुटवल–लुम्बिनी एफसीका खेलाडी हेड बलका लागि जुध्दै। तस्बिर : एनएसएलटोलीले एनएसएलमा डेब्यु जित निकालेको छ, त्यो पनि पाँचौं खेलमा आएर । यो खेलअघि सबैको मुखबाट निस्किरहेको थियो, झापा त ठूलै समस्यामा छ, त्यहाँ त भद्रगोल चलिरहेको छ ।तर, खेलपछि झापाले उल्टै प्रश्न तेर्स्यायो, ‘समस्या ∕ कस्तो समस्या ?’ दशरथ रंगशालामा मंगलबार प्राप्त यो जित पूजापाठकै कारणले मात्र सम्भव भएको थिएन । मैदानमै राम्रो खेलेर प्राप्त भएको थियो । के फरक भने यसअघि झापालाई भाग्यले साथ दिइरहेको थिएन । पराजित बुटवल–लुम्बिनीका लागि भने यो स्तब्ध पार्ने खालकै हार रह्यो । हारले टोलीको क्वालिफायर/इलिमिनेटर सम्भावना एकाएक कमजोर बनेको छ । बुटवल–लुम्बिनी ६ खेल खेल्ने पहिलो टिम रह्यो ।यी ६ खेलमा ७ अंकमात्र छ र शीर्ष चारको स्थानबाट बाहिर छ । अब टोलीले बाँकी दुई खेल जितेर मात्र पुग्ने छैन । अरूको खेलमा लुम्बिनीको भाग्य निर्भर हुनेछ । झापाको सामना गर्नु अगाडि बुटवल–लुम्बिनीसामु खेल जितेर शीर्षस्थानमै उक्लिन अवसर थियो । तर, हारले उनको स्थिति नाजुक भएको छ । एकै खेलको नतिजाले उसलाई कमजोर बनाएको छ ।यो त ‘सर्प र भर्‍याङ’ को खेलमा जस्तै टिम एकाएक माथिबाट तल झरेको स्थिति रह्यो । झापाको भने ५ खेलबाट ६ अंक भएको छ र छैटौं स्थानमा उक्लन सफल भएको छ । यो शीर्ष चारबाट दुई अंकको दूरीमात्रै हो । झापाको जितमा निर्णायक गोल गरेका थिए स्पेनी फरवार्ड जोर्गे सान्चेजले । उनले ३९ औं मिनेटमा गोल गरे । अञ्जन विष्टले निकालेको थ्रु–पासमा सान्चेजले प्रतिद्वन्द्वी गोलरक्षक मोहमडोउलाई बिट गर्दै गोल गरेका हुन् । चोटका कारण यसअघिका दुई खेल गुमाएका अञ्जन यसै खेलबाट मैदान ओर्ले र आफ्नो प्रभाव देखाउन सफल रहे ।‘अञ्जन जत्तिको खेलाडी मैदानमा हुनु पनि ठूलो हो,’ झापाका स्पेनी प्रशिक्षक ओरियल मोहडानोले भने, ‘यो जितमा म निकै भावनात्मक भएको छु, किनभने यो हाम्रो पहिलो जित हो । अब हामीले बाँकी ३ खेलमा राम्रो गर्नुपर्ने हुन्छ । लिग आफैं निकै प्रतिस्पर्धात्मक छ र यस्तै नतिजा आउँछ भनेर दाबी गर्न सकिन्न । त्यसैले अबका खेल पनि हाम्रो लागि सजिलो हुने छैन ।’ झापाले आफ्ना बाँकी तीन खेलमा ललितपुर सिटी, धनगढी एफसी र एफसी चितवन छन् ।ललितपुर र धनगढीविरुद्धको खेलमा झापाको वास्तविक परीक्षा हुनेछ । यी दुई टिमका लागि झापाले तेर्स्याउने चुनौती पनि कम्तीको हुने छैन । किनभने यो टिम गोल गर्न कन्जुस मात्र छैन, प्रतिद्वन्द्वी टिमलाई गोल गर्नबाट रोक्नमा पनि बलियो छ । त्यसैले टोलीले ५ खेलमा २ गोलमात्र गरेको छैन, दुई गोल खाएको पनि छ । झापाको बलियो पक्ष डिफेन्स देखिएको छ । त्यसैले टोलीले पछिल्ला ३ सय ५१ मिनेट कुनै गोल खाएको छैन ।यो यसपालिको प्रतियोगिताको उच्च प्रदर्शन हो । यसका लागि झापा आफ्ना सर्बियाली गोलरक्षक स्टेफन कुपिचप्रति अनुग्रही हुनुपर्नेछ । बुटवल–लुम्बिनीले भने अब आफ्ना बाँकी दुई खेलमा पोखरा थन्डर्स र वीरगन्ज युनाइटेडको सामना गर्नेछ । बुटवलका प्रशिक्षक विजय महर्जन हारमा निराश रहे । उनले भने, ‘हामीसामु हार स्वीकार्नुबाहेक अर्को विकल्प छैन । यो हारले हाम्रो स्थिति कमजोर भएको छ ।’ उनले रेफ्रीको निर्णयमा गुनासो पनि पोखे ।आजको खेलइलामविरुद्ध वीरगन्ज